< Java

Annotációk

Szerző: Sallai András

Copyright © 2014, Sallai András

Szerkesztve: 2014, 2015, 2023

Licenc: CC BY-SA 4.0

Web: https://szit.hu

Az annotációkról

Az annotációk megjegyzések. A Java nyelvben az annotációkat „@” karakterrel vezetjük be:

@IdeJönAMegjegyzés

Rögtön a „@” karakter után írjuk a megjegyzéseket. Maga az annotáció egy-egy metódus előtt használható. Az annotációk hatással vannak a metódusaikra.

Annotációk eleve léteznek a Java nyelvben.

A Java nyelv néhány annotációja:

@Override

@Deprecated

@SuppressWarnings

Override

Szeretnénk jelezni, hogy felülírunk egy metódust. Használata nem kötelező egy metódus felülírása során, de előnyös. Ha elírjuk a felülírandó metódus nevét, így nem létező metódust akarunk felülírni, hibajelzést kapunk, ami segíti a pontos munkát.

class Valami { @Override public void toString() { //kód... } }

Deprecated

Elavult metódus.

A Deprecated annotációval jelezzük, hogy egy metódus elavult, a használata nem javasolt.

SuppressWarnings

Paraméterként megadott figyelmeztetést letiltjuk.

@SuppressWarnings({"deprecation"}) public void method() { DeprecatedClass b = new DeprecatedClass(); }

Annotáció létrehozása

Annotációt a @interface kulcsszóval hozzuk létre.

class Program01 { public @interface TODO { String text(); } @TODO(text="Ezt meg kell valósítani") public void csinal() { } public static void main(String[] args) { System.out.println("Hi"); } }